466. Ensivaikutelma: Makeup Revolutionin huulipunat
- marraskuuta 24, 2015
Makeup Revolutionin huulipunat ensivaikutelmassa tänään.
Oon ehtinyt kesän ja syksyn aikana hehkuttamaan useampaakin Makeup Revolutionin meikkejä aika paljonkin. Enimmäkseen tosin silmämeikkien kannalta (tässä oli aika isohko haalintapostaus) joten kovasti mä olin kiinnostunut myös kokeilemaan millaisia merkin huulituotteet on. Lähetääs testaamaan!
Pari näitä suhteellisen uusia Unicorns Unite -punia ja kaksi Iconic Pro Lipstickiä. Tässä oisi pitänyt olla myös yksi nestemäinen huulipuna, mutta Makeup Revolutionilta tilatessa tulikin yllätykseni eioota.
Unicorns Unitet tilasin ensimmäistä kertaa suoraan Makeup Revolutionilta. Sieltä tilaaminen tosiaan vähän haastava keissi: yksi puna jäi saamatta ja kuvassa toisena näkyvä puna oli jotenkin "vuotanut". No, rahat sain puuttuvasta tuotteesta takaisin ja kaupanpäällisenä oli tullut kaksi sisarmerkin I Heart Makeupin poskipunaa. En tiedä liittyikö nuo poskipunat tuohon puuttuvaan punaan vai saako kaikissa tilauksissa näin.
Näissä on muuten aika uniikki tuo korkissa oleva huulipunapurkkiosio. Jännä! Tuon Unicorns Unite -sävyn kanssa oli tosin käynyt niin, että todella rasvainen koostumus oli jotenkin vuotanut korkista ulos ja koko huulipuna oli rasvan peitossa. Koostumus korkkipurkissa oli myös hyytelöitynyt, kuvassa olen sitä tökkinyt huulipunasiveltimellä ja koostumus oli selvästi erilainen verrattuna muihin.
Iconic Pro Lipstickejä tilasin Kosmetik4Lessiltä alle 4€:lla.
Game of Mystery harmillisesti ihan hutiostos. Levittyy todella epätasaisesti huulille ja sävy on mulle tosi huono. Libertyn kanssa on hieman samaa ongelmaa ja siitä ensivaikutelma oli vähän huonompi, mutta näitä kuvia ottaessa tajusin, että tämä vaan tarvitsee hieman enemmän kerrostamista ja hyvän pohjustuksen. Periaatteessa siis toimii, mutta tarvitsee vähän työstämistä.
Näistä Unicorns Unite -punista olin ihan superkiinnostunut, kun näistä tuli ensimmäisiä kuvia.
Ihan todella erikoisia, jep! Mulla tulee vähän muuten mieleen Game of Thronesista se velho Qarthista. Legend on ihan loistava, tykkään tästä kovasti. Magicalin kanssa koostumuksen kanssa on kyllä ongelmia, se on niin rasvainen, että levittyy tosi epätasaisesti! Voi pahus. No, hintaa näillä oli 1 punta.
Millaisia kokemuksia teillä Makeup Revolutionin huulipunista? Mua kiinnostaisi edelleen kovasti ne nestemäiset huulipunat, ehkä niitä sitten seuraavaksi, jos ne olisivat laadultaan vähän parempia kuin nämä.
This year I've tried and liked a bunch of Makeup Revolution's makeup products especially eye makeup products. Good quality for their price. So why not try their lippies, too. Well, first of all, the quality: not the best. Though I think there's alot of variation in the quality between these, conserning the pigmentation, application and weartime. The Iconic Pro Lipsticks (at least these two shades) are ok, they need a good base and carefull application and a bit of layering. Unicorns Unite have very interesting shades and a very greasy feel to them. Some might like it, some wont.
Makeup Revolution meikit tuotearvostelut
Heidi B 24. marraskuuta 2015 klo 20.07
Toi Legend on kyllä upea! Mä vähän oon miettinyt näiden tilaamista, mutta juuri nuo koostumukset on epäilyttänyt.
Anna 24. marraskuuta 2015 klo 20.40
Se on kyllä upea sävy, mutta joo-o, koostumukset on vähän haastavia. Ei sieltä helpoimmasta päästä. Mutta toisaalta, hinta on niin alhainen ja kyllähän näiden kanssa pystyy työstämään sitä, kunhan jaksaa taistella, että periaatteessa ihan kokeilemisen arvoista.
MariA 24. marraskuuta 2015 klo 20.58
Mä olen kokeillut useita erilaisia punia Makeup Revolutionilta ja laadussa on koostumusten välillä aika hurjaa heittelyä. Minulla on tuo Liberty sävy matte -koostumuksella ja mielestäni se muistuttaa sekä sävyltään, että koostumukseltaan hyvin paljon MAC:n Heroiniea. Minulla on myös Heroine ja ajattelin tämän saadessani että jahas en olisi tätä ehkä kuitenkaan tarvinnut. Salvation Velvet laquer koostumusta minulla on se violetti Depravity ja se kuivuu ihan mataksi ja on peittävä. Sävy oli tosin minulle liian sininen ja on sen takia jäänyt kunnolla kokeilematta että miten kestää käytössä. Noita halvimpia atomic -koostumuksia minulla on myös useampi ja ne ovat selvästi rasvaisempia ja huonolaatuisempia kuin muut merkin punat. Olen myös huomannut että monien punien korkit pysyvät todella huonosti kiinni ja aukeavat helposti laukussa tai meikkipussissa. Ainakin lip hug ja I heart my lips punat on tällaisia. Myös noissa atomic shade punissa on ollut samaa vikaa. Ultra velour nestemäisiä punia minulla on yksi Not one for playing games. Se on aika ohut koostumukseltaan. Ei kuitenkaan yhtään tahmea. Oho tulipa pitkä kommentti. :)
Anna 24. marraskuuta 2015 klo 21.05
Mun itseasiassa piti tilata juurikin se Liberty Matte, mutta ei sitä ollut in stock, niin ajattelin että ehkä toi nyt on lähes sama. Joo ei ainakaan swatchien perusteella ollut. : /
Ootko muuten kokeillut NYXin Soft Matteja? Mietin, että miten ne vertautuu. NYXit on ihan loistavia ainakin, ihan niin koostumukseltaan, levittäytymiseltään ja pysyvyydeltään.
MariA 24. marraskuuta 2015 klo 21.15
En ole noita NYXin Soft Matteja vielä ehtinyt testaamaan. On vasta haaveilulistalla, joten niihin en osaa verrata. :) Nuo Make Up Revolutionin Ultra Velour punat eivät kuivu mataksi ainakaan tuo mikä minulla on mutta tuo Salvation Velvet kuivuu. Veikkaisin jotenkin että nuo Nyxin punat olisi ehkä laadukkaampia mutta kokemusta ei tosiaan ole.
Jenn1n 24. marraskuuta 2015 klo 21.38
Mulla on noita Iconic Pro -punia 3 (myöskin Liberty mukana) ja olen kyllä tykännyt niistä kovastikin, mutta kunnon pigmentti vaatii kyllä kerrostusta. Sävy "No Perfection Yet" on ollut aivan ihana noista... sellainen todella syvä viininpunainen sävy. Herkku! Koin että niissä oli kyllä koostumus ja laatu ihan jees, reipas kuukausi sitten tilasin. Luomiväreissä ja kasvopaletissa on nyt jostain syystä mielestäni ollut vähän... erikoinen haju... vaikka ovat vasta kuukauden ikäisiä. Vähän kummastuttaa :/ Mattahuulilakat puolestaan olivat mielestäni aika huti, koska vaikka pigmentti on upea ja ne näyttävät huulilla hyvältä, ne kuivuvat ja kuivattavat todella pahasti ja kuoriutuvat helposti huulilta pois :(
Anna 24. marraskuuta 2015 klo 22.11
Oi kannattaa ehdottomasti testata niitä! Ne on muuten FeelUniquella paljon edullisempia kuin vaikka Bangerheadillä tai NYXin omilla sivuilla.
Ja kiitos hei vinkeistä (:
Anna 24. marraskuuta 2015 klo 22.12
Täytyi käydä itsekin haistelemassa noita omia paletteja, kun sanoit tuosta hajusta. Ei kyllä mun mitenkään erikoiselle tuoksunut, ehkä hieman sellaiselle leikkimeikille? Sellaiselle muoviselle ja teolliselle. Jännä.
Harmi kyllä jos noi mattalakat on tuollaisia kuoriutuvia : /
Malle 24. marraskuuta 2015 klo 23.40
MUR-fani täällä taas hei :). Mulla on kaikki Salvation Velvetit ja tykkään ihan pimeesti. Omistan myös LA Splashiä, MUA:a, Jeffree Staria ja Lime Crimeä enkä huomaa suurta eroa punien keston/levittyvyyden/kuivattavuuden välillä. Jeffreen punat tuntuvat kaikista mukavimmilta huulilla mutta en huomaa eroa esim. LA Splashin ja MUR:n välillä, vaikka hintaero onkin n.3-kertainen. Huulipunista ostan aina kaikki uudet hassut värit, koska niillä on kiva leikkiä. Itselläni ei tavallinen huulipuna pysy tippaakaan vaan siirtyy heti hampaisiin, joten tällaiset parin euron punat on just kivoja meikkileikkeihin. Ulos lähtiessäni laitan aina nestemäisen mattapunan :). Mäkin sain just oman Legendini, se on ihana.
Anna 24. marraskuuta 2015 klo 23.59
Oh yeas, hyvä kuulla! Meikkileikit on ihan parhautta ja jos ne siihen kelpaa, niin tänne vaan! : D (btw ah LA Splahsin kaikki harmahtavat <3)
Salka 25. marraskuuta 2015 klo 1.51
Legend ja Magical ovat ihastuttavia! Mun hermot ei vaan kestä huonosti levittyviä punia, joten en kyllä varmaan uskalla kokeilla :/ Toivotaan että nestemäiset huulipunat olisivat ensi lveityksestä asti toimivia :)
Jenn1n 25. marraskuuta 2015 klo 13.05
Joo en mielestäni alkuun haistanut niissä mitään, nyt muistuttaa lähinnä lapsuuden vanhentunutta muovailuvahaa se haju o_O Todella outoa. Laatu niissä tuntui olevan kyllä todella hyvä, pigmenttiä löytyy ja pysyvät silmillä. Hämmentää vaan tuo "aromi". Ja joo, lakat joutuu laittamaan todella varovasti, mutta nopeasti (kuivuu aika salamana) ja todellakin kuivuvat huulille rutikuivaksi - mutta valitettavasti myös tuntuvat siltä. Huulirasvaa ei voi laittaa päälle, sillä se kuorii muuten hyvin pysyvän lakan heti pois... :/ Harmillista.
Maija / Kivipuuteri-kosmetiikkablogi 25. marraskuuta 2015 klo 15.16
NYXin punissa oli ainakin ennen tuollainen purkkiosio, josta sai lisää punaa, jos puikko loppui. Violetit/harmaan sävyt ovat kauniita!
Anna 25. marraskuuta 2015 klo 15.16
Joo siis sama haju! Muovailuvaha, leikkimeikit, samaa joo. Mä luulen, että ei siinä varmaan mitään vaaraa ole, ehkä sitten jos siihen pintaan rupee muodostumaan jotain ylimääräistä kerrosta tai koostumus muuten muuttuu. En tosin osaa sanoa, että miksi ne tuolle haisee. Jännä.
Jenn1n 25. marraskuuta 2015 klo 15.34
Huh... en siis ole yksin o_O Hämmentävää. Kyllä se vähän intoa lannistaa, kun meikeissä on "eksoottinen aromi" mukana... mutta joo. Muuten vaikuttavat hyviltä.
Marika 25. marraskuuta 2015 klo 18.51
Mulla on yks MuRin huulipuna punainen Passion, joka on samanlaisessa hylsyssä kuin nuo UU:t ja se on todella laadukkaan oloinen
Anna 25. marraskuuta 2015 klo 19.57
Okei. Näissä siis selvästi on paljonkin vaihtelua laadussa ihan sarjojenkin kohdalla. Onneksi ovat edullisia sentään, niin ei niin paljon harmita, jos se laatu ei nyt ihan kohtaakaan omia mieltymyksiä.
Anna 25. marraskuuta 2015 klo 20.01
Niin joo, muistinkin että jossain muuallakin olen jotain samanlaista nähnyt!
Ja jooo, lisää harmaita punia tänne kiitos! : D
Anna 16. joulukuuta 2015 klo 15.22
Ne on kyllä sävyiltään todella jees! Koostumuksessa on kyllä paranneltavaa, mutta toisaalta hurjan halpojan nämä on.